CELEX: 32008D0120
Language: sk
Date: 2008-02-07 00:00:00
Title: 2008/120/ES: Rozhodnutie Komisie zo 7. februára 2008 , ktorým sa mení a dopĺňa príloha D k smernici Rady 88/407/EHS a rozhodnutie 2004/639/ES, ktorým sa stanovujú podmienky dovozu spermií domácich zvierat druhov hovädzieho dobytka [oznámené pod číslom K(2008) 409] (Text s významom pre EHP)

16.2.2008   
            
            
               SK
            
            
               Úradný vestník Európskej únie
            
            
               L 42/63
            
         
      ROZHODNUTIE KOMISIE
   
   zo 7. februára 2008,
   ktorým sa mení a dopĺňa príloha D k smernici Rady 88/407/EHS a rozhodnutie 2004/639/ES, ktorým sa stanovujú podmienky dovozu spermií domácich zvierat druhov hovädzieho dobytka
   [oznámené pod číslom K(2008) 409]
   (Text s významom pre EHP)
   (2008/120/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so semenom domáceho dobytka v Spoločenstve a pre jeho dovoz do Spoločenstva (1), a najmä na jej článok 8 ods. 1, článok 10 ods. 2 prvý pododsek, článok 11 ods. 2 a článok 17 druhý odsek,
   keďže:
   
               (1)
            
            
               Smernicou 88/407/EHS boli stanovené veterinárne požiadavky upravujúce obchodovanie so spermou domácich zvierat druhov hovädzieho dobytka a ich dovoz do Spoločenstva a zavedené vzory veterinárnych osvedčení na obchodovanie s týmto tovarom v rámci Spoločenstva.
            
         
               (2)
            
            
               Smernica 88/407/EHS bola zmenená a doplnená smernicou Rady 2003/43/ES (2), ktorou boli zavedené inter alia inseminačné stanice na skladovanie spermy a podmienky úradného schválenia týchto staníc a úradného dohľadu nad týmito stanicami.
            
         
               (3)
            
            
               Rozhodnutím Komisie 2004/639/ES zo 6. septembra 2004, ktorým sa stanovujú podmienky dovozu spermií domácich zvierat druhov hovädzieho dobytka (3), sa stanovujú vzory veterinárnych osvedčení na dovoz spermy domácich zvierat druhov hovädzieho dobytka do Spoločenstva. Uvedené rozhodnutie by sa malo prijať v súlade so smernicou 88/407/EHS a mal by sa doplniť zoznam tretích krajín, z ktorých členské štáty schvaľujú dovoz spermy domácich zvierat druhov hovädzieho dobytka.
            
         
               (4)
            
            
               Okrem toho by sa mali zaviesť vzory veterinárnych osvedčení na obchodovanie so spermou domácich zvierat druhov hovädzieho dobytka v rámci Spoločenstva, ktorá bola odoslaná zo schválených inseminačných staníc na skladovanie spermy, a na jej dovoz do Spoločenstva s cieľom zabezpečiť úplnú vysledovateľnosť tejto spermy v obchode v rámci Spoločenstva.
            
         
               (5)
            
            
               Je vhodné, aby sa osvedčenia predkladali v súlade so štandardizovaným formátom veterinárnych osvedčení podľa rozhodnutia Komisie 2004/292/ES z 30. marca 2004 o zavedení systému Traces a o zmene rozhodnutia 92/486/EHS (4) a aby sa zjednotili určité veterinárne požiadavky.
            
         
               (6)
            
            
               Vzory veterinárnych osvedčení na obchodovanie so spermou domácich zvierat druhov hovädzieho dobytka v rámci Spoločenstva stanovené v prílohe D k smernici 88/407/EHS by sa takisto mali zmeniť a doplniť, aby sa zohľadnil štandardizovaný formát veterinárnych osvedčení.
            
         
               (7)
            
            
               Smernica 88/407/EHS a rozhodnutie 2004/639/ES by sa preto mali zodpovedajúcim spôsobom zmeniť a doplniť.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha D k smernici 88/407/EHS sa nahrádza textom prílohy I k tomuto rozhodnutiu.
   Článok 2
   Rozhodnutie 2004/639/ES sa mení a dopĺňa takto:
   
               1.
            
            
               Do článku 1 sa dopĺňa tento odsek:
               „5.   Bez toho, aby bol dotknutý odsek 4, členské štáty schvaľujú dovoz spermy z domácich zvierat druhov hovädzieho dobytka uvedenej v odsekoch 1 a 2 a odoslanej zo schválených inseminačných staníc na skladovanie spermy, ktorá spĺňa podmienky stanovené vo vzore veterinárneho osvedčenia v prílohe II časti 3 a ku ktorej je takéto riadne vyplnené osvedčenie priložené.“
            
         
               2.
            
            
               Prílohy I a II sa nahrádzajú textom prílohy II k tomuto rozhodnutiu.
            
         Článok 3
   Toto rozhodnutie nadobúda účinnosť 1. marca 2008.
   Článok 4
   Toto rozhodnutie je určené členským štátom.
   
      V Bruseli 7. februára 2008
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 194, 22.7.1988, s. 10. Smernica naposledy zmenená a doplnená rozhodnutím Komisie 2006/16/ES (Ú. v. EÚ L 11, 17.1.2006, s. 21).
   
      (2)  Ú. v. EÚ L 143, 11.6.2003, s. 23.
   
      (3)  Ú. v. EÚ L 292, 15.9.2004, s. 21. Rozhodnutie naposledy zmenené a doplnené nariadením (ES) č. 1792/2006 (Ú. v. EÚ L 362, 20.12.2006, s. 1).
   
      (4)  Ú. v. EÚ L 94, 31.3.2004, s. 63. Rozhodnutie naposledy zmenené a doplnené rozhodnutím 2005/515/ES (Ú. v. EÚ L 187, 19.7.2005, s. 29).
   
      PRÍLOHA I
      
         
            „PRÍLOHA D
            VZORY OSVEDČENÍ NA OBCHODOVANIE V RÁMCI SPOLOČENSTVA
            
               PRÍLOHA D1
               Vzor osvedčenia uplatniteľného na obchodovanie so spermou v rámci Spoločenstva, ktorá bola odobratá v súlade so smernicou Rady 88/407/EHS naposledy zmenenou a doplnenou smernicou 2003/43/ES a odoslaná zo schválenej inseminačnej stanice na odber spermy
               
                  
               
                  
            
            
               PRÍLOHA D2
               Vzor osvedčenia uplatniteľného od 1. januára 2006 na obchodovanie so zásobami spermy v rámci Spoločenstva odoslanej zo schválenej inseminačnej stanice na odber spermy, ktorá bola odobratá, spracovaná a/alebo uskladnená pred 31. decembrom 2004 v súlade s ustanoveniami smernice Rady 88/407/EHS uplatňovanej do 1. júla 2003 a s ktorou sa obchodovalo po tomto dátume v súlade s článkom 2 ods. 2 smernice 2003/43/ES
               
                  
               
                  
               
                  
            
            
               PRÍLOHA D3
               Vzor osvedčenia uplatniteľného na obchodovanie so spermou v rámci Spoločenstva, ktorá bola odoslaná zo schválenej inseminačnej stanice na skladovanie spermy alebo zo schválenej inseminačnej stanice na odber spermy a ktorá bola:
               
                           —
                        
                        
                           buď odobratá v súlade so smernicou Rady 88/407/EHS naposledy zmenenou a doplnenou smernicou 2003/43/ES,
                        
                     
                           —
                        
                        
                           alebo odobratá, spracovaná a/alebo uskladnená pred 31. decembrom 2004 v súlade s ustanoveniami smernice Rady 88/407/EHS uplatňovanej do 1. júla 2003 a s ktorou sa obchodovalo po tomto dátume v súlade s článkom 2 ods. 2 smernice 2003/43/ES.
                        
                     
                  
               
                  
            “
      
   
   
      PRÍLOHA II
      „
            PRÍLOHA I
            Zoznam tretích krajín, z ktorých členské štáty schvaľujú dovoz spermy domácich zvierat druhov hovädzieho dobytka
            
                        ISO kód
                     
                     
                        Krajina
                     
                     
                        Opis územia
                        (v prípade potreby)
                     
                     
                        Dodatočné záruky
                     
                  
                        AU
                     
                     
                        Austrália
                     
                     
                         
                     
                     
                        Dodatočné záruky stanovené v bodoch II.5.4.1.2 a II.5.4.2.2 osvedčenia v časti 1 prílohy II sú povinné.
                     
                  
                        CA
                     
                     
                        Kanada
                     
                     
                        Územie opísané v časti 1 prílohy I k rozhodnutiu Rady 79/542/EHS (1).
                     
                     
                        Dodatočná záruka stanovená v bode II.5.4.1.2 osvedčenia v časti 1 prílohy II je povinná.
                     
                  
                        CH
                     
                     
                        Švajčiarsko
                     
                     
                         
                     
                     
                         
                     
                  
                        HR
                     
                     
                        Chorvátsko
                     
                     
                         
                     
                     
                         
                     
                  
                        NZ
                     
                     
                        Nový Zéland
                     
                     
                         
                     
                     
                         
                     
                  
                        US
                     
                     
                        Spojené štáty
                     
                     
                         
                     
                     
                        Dodatočná záruka stanovená v bode II.5.4.1.2 osvedčenia v časti 1 prílohy II je povinná.
                     
                  
         
            PRÍLOHA II
            Vzor veterinárnych osvedčení na dovoz a tranzit spermy domácich zvierat druhov hovädzieho dobytka (na dovoz, odobratej v súlade so smernicou Rady 88/407/EHS naposledy zmenenou a doplnenou smernicou 2003/43/ES)
            ČASŤ 1
            Vzor osvedčenia uplatniteľného na dovoz a tranzit spermy odoslanej zo schválenej inseminačnej stanice na odber spermy, ktorá bola odobratá v súlade so smernicou Rady 88/407/EHS naposledy zmenenou a doplnenou smernicou 2003/43/ES
            
               
            
               
            
               
            ČASŤ 2
            Vzor osvedčenia uplatniteľného od 1. januára 2005 na dovoz a tranzit zásob spermy odoslanej zo schválenej inseminačnej stanice na odber spermy, ktorá bola odobratá, spracovaná a uskladnená pred 31. decembrom 2004 v súlade s ustanoveniami smernice Rady 88/407/EHS uplatňovanej do 1. júla 2003 a dovezená po 31. decembri 2004 v súlade s článkom 2 ods. 2 smernice 2003/43/ES.
            
               
            
               
            
               
            
               
            ČASŤ 3
            Vzor osvedčenia uplatniteľného na dovoz a tranzit spermy odoslanej zo schválenej inseminačnej stanice na skladovanie spermy alebo zo schválenej inseminačnej stanice na odber spermy, ktorá bola:
            
                        —
                     
                     
                        buď odobratá a spracovaná v súlade s podmienkami stanovenými smernicou Rady 88/407/EHS naposledy zmenenou a doplnenou smernicou 2003/43/ES,
                     
                  
                        —
                     
                     
                        alebo odobratá, spracovaná a uskladnená pred 31. decembrom 2004 v súlade s ustanoveniami smernice Rady 88/407/EHS uplatňovanej do 1. júla 2003 a dovezená po 31. decembri 2004 v súlade s článkom 2 ods. 2 smernice 2003/43/ES.
                     
                  
               
            
               
            
               
         “
      
         (1)  Ú. v. ES L 146, 14.6.1979, s. 15. Príloha naposledy zmenená a doplnená nariadením (ES) č. 1791/2006 (Ú. v. EÚ L 363, 20.12.2006, s. 1).